Акрамя таго, многія масцітыя вучоныя, якія шмат гадоў у навуцы, проста не разумеюць, як гэта ты можаш не ведаць такіх рэчаў. Вось і ў мяне ў свой час выйшла гісторыя з грантам НАН, які я, не ведаючы, што гэта трэба, не зарэгістравала ў БелІСА. А ў краіне кожная навуковая праца абавязкова павінна прайсці працэдуру дзяржаўнай рэгістрацыі! Я працавала два гады, і толькі ў канцы гэтага перыяду ў мяне пацікавіліся, як выйшла так, што грант не зарэгістраваны. Бо калі гэта так, з яго заканчэннем трэба вяртаць ПДВ. Для мяне гэта было непрыемнай навіной. На шчасце, грошы вяртаць не прыйшлося. Але не хацелася б, каб маладыя навукоўцы сутыкаліся з такімі ж праблемамі.